David Corrêa

David Antônio Corrêa (født 5. juni 1937 i São João de Meriti i delstaten Rio de Janeiro i Brasil, død 10. mai 2020 i Rio de Janeiro) var en brasiliansk singer-songwriter med en karriere hovedsakelig knyttet til karnevalet i Rio.

Liv og virke

Bakgrunn
David Corrêa ble født i São João de Meriti, en av de tettest befolkede forstedene til Rio de Janeiro og i seg selv en by med en befolkning som overstiger for eksempel Oslos. Men han vokste opp i Engenho de Dentro-området i Rio de Janeiro. Faren var musiker, som spilte trekkspill. David studerte musikk fra tidlig alder: allerede da han var fem år gammel mente foreldrene at han skulle oppdras til et yrke knyttet til samba.

Karriere
Hans karriere tok til i 1972. Han skapte mange sanger og meget bakgrunnsmusikk for det årvisse karnevalet i Rio. Som singer-songwriter fikk Corrêa utgitt fire studioalbumer og tre utvidede stykker mellom 1976 og 1991. Hans verker var i sjangeren samba, og sambavariantene samba-enredo og pagode.

Han skrev på oppdrag av forskjellige sambaskoler, som Portela, Acadêmicos do Salgueiro, Unidos de Vila Isabel, Imperatriz Leopoldinense, Estação Primeira de Mangueira, Estácio de Sá and Unidos da Ponte, i løpet av sine 19 år som  samba-enredo-komponist.

Hans mest fremgangsrike år var 1980, da Portela, den skole han representerte og som hadde skrevet deres samba-enredo for, vant førstepremien som beste sambaskole i paraden.

Påkjørsel, covid-19-død
I april 2020 ble Corrêa overkjørt av en bil i Jacarepaguá, en av bydelene i Rio de Janeiro, og tatt til sykehus ettersom kirurgi var påkrevet. Mindre enn én måned etter påkjørslen døde han 10. mai 2020, men av nyresvikt forårsaket av covid-19, i en alder av 82 år.

Referanser

Eksterne lenker 
 
 
 

Dødsfall relatert til covid-19 i Brasil
Brasilianske sangere
Brasilianske forfattere
Brasilianske låtskrivere
Personer fra regionen Metropolitana do Rio de Janeiro
Personer fra Rio de Janeiro